Απόφαση του Γενικού Δικαστηρίου της 12ης Ιουλίου 2019 – MAN Truck & Bus κατά EUIPO – Halla Holdings (MANDO)
(Υπόθεση T-698/17) 1
{Σήμα της Ευρωπαϊκής Ένωσης – Διαδικασία ανακοπής – Αίτηση καταχωρίσεως του λεκτικού σήματος της Ευρωπαϊκής Ένωσης MANDO – Προγενέστερa διεθνή και εθνικό εικονιστικά σήματα MAN – Προγενέστερο εθνικό λεκτικό σήμα Man – Σχετικός λόγος απαραδέκτου – Απουσία κινδύνου συγχύσεως – Άρθρο 8, παράγραφος 1, στοιχείο β΄, του κανονισμού (ΕΚ) 207/2009 [νυν άρθρο 8, παράγραφος 1, στοιχείο β΄, του κανονισμού (ΕΕ) 2017/1001]}
Γλώσσα διαδικασίας: η αγγλική
Διάδικοι
Προσφεύγουσα: MAN Truck & Bus (Μόναχο, Γερμανία) (εκπρόσωπος: C. Röhl, δικηγόρος)
Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: αρχικά J. Ivanauskas και D. Walicka, στη συνέχεια J Ivanauskas και H. O’Neill)
Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Halla Holdings Corp. (Yongin-si, Νότια Κορέα) (εκπρόσωποι: M. R. Hirsch και C. de Haas, δικηγόροι)
Αντικείμενο
Προσφυγή κατά της αποφάσεως του πρώτου τμήματος προσφυγών του EUIPO της 13ης Ιουλίου 2017 (υπόθεση R 1919/2016-1), σχετικά με διαδικασία ανακοπής μεταξύ Man Truck & Bus και Halla Holdings.
Διατακτικό
Το Γενικό Δικαστήριο αποφασίζει:
Ακυρώνει την απόφαση του πρώτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 13ης Ιουλίου 2017 (υπόθεση R 1919/2016-1) στο μέτρο που με αυτήν κρίθηκε ότι δεν υπήρχε κίνδυνος συγχύσεως μεταξύ του εικονιστικού σήματος MANDO και της προγενέστερης διεθνούς καταχωρίσεως αριθ. 863 418 του εικονιστικού σήματος MAN.
Απορρίπτει την προσφυγή κατά τα λοιπά.
Κάθε διάδικος φέρει τα δικαστικά έξοδά του.
____________
1     EE C 437 της 18.12.2017.